# **DECIZIA ETAPEI DE ÎNCADRARE**

## Nr. 00 din 00.12.2022

Ca urmare a solicitării de emitere a acordului de mediu adresate de **Comuna Chieșd,** cu sediul în județul Sălaj, comuna Chieșd, satul Chieșd, nr. 376, înregistrată la APM Salaj cu nr. 7544/12.10.2022, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 08.12.2022, că proiectul: ***Modernizare drumuri comunale, străzi și trotuare în comuna Chieșd județul Sălaj***, propus a fi amplasat în amplasat în județul Sălaj, comuna Chieșd, intravilanul și extravilanul localităților Chieșd, Sighetu Silvaniei și Colonia Sighetu Silvaniei,

***nu se supune evaluării impactului asupra mediului și***

***nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în **anexa nr. 2, la pct. 10 lit. b) și pct. 13 lit. a)**;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Magazin Sălăjean, afişare și înregistrare anunţ la sediul Primăriei Comunei Chieșd, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:*** Prin proiect se propun următoarele:*- modernizarea unui număr de 2 drumuri comunale (DC2 și DC3) și 7 străzi/tronsoane de străzi* în comuna Chieșd, județul Sălaj, pe o lungime totală L= 9090 m, care vor avea caracteristicile drumurilor cu două benzi de circulație astfel:

- lățimea părții carosabile: 3,50÷5,50 m;

- lățimea platformei: 4,50 ÷6,50 m;

- lățimea acostamentelor: 2x0,5 m;

- panta transversală carosabilă: 2,50%,

- panta transversală acostamente pietruite: 4,0%;

Dumul comunalDC2 se va moderniza pe o lungime de L=2400 m, respectând ampriza actuală, de la limita teritorial - administrativă cu Comuna Bocșa, intravilanul localității Sighetu Silvaniei, până la extravilanul localității Sighetu Silvaniei.

Dumul comunal DC3 se va moderniza pe o lungime de L=4600 m, respectând ampriza actuală, și se va executa din intravilanul localității Sighetu Silvaniei, până la intravilanul localității Chieșd.

În localitatea Chieșd, pe o lungime de L=2090 m, se vor moderniza un număr de 7 străzi/tronsone de străzi: str. Nelu Floari, pe lungimea L=945 m; str. Grajdului, pe lungimea L=590 m; str. Cimitir, pe lungimea L=135 m; str. Tigani - tronson1, pe lungimea L=125 m; str. Tigani - tronson 2, pe lungimea L=125 m; str. Major - tronson 1, pe lungimea L=90 m; str. Major - tronson 2, pe lungimea L=80 m.

Structura rutieră a celor 2 drumuri comunale și 7 străzi/tronsoane de străzi se va realiza cu structură rutieră nouă, pe o lungime totală L= 9090 m, aplicat astfel:

* *pentru drumurile comunale DC2 și DC3*
* structură rutieră existentă,
* frezare covor asfaltic existent minim 2 cm,
* 6 cm strat de beton asfaltic deschis BAD 22.4,
* 4 cm îmbrăcăminte asfaltică nouă ca strat de uzură din beton asfaltic BA16.

În zonele cu burdușiri, corecții de aliniament și în zone cu capacitate portante reduse, se va realiza următoarea structură rutieră:

* 35 cm strat de fundație din balast,
* 15 cm strat de piatră spartă împănată,
* 6 cm strat de legătură din mixtură beton asfaltic BAD 22.4,
* 4 cm îmbrăcăminte asfaltică nouă ca strat de uzură din beton asfaltic BA16.
* *pentru străzile neasfaltate și parcările propuse modernizării*
* 35 cm strat de fundație din balast,
* 15 cm strat de piatră spartă împănată,
* 6 cm strat de legătură din mixtură beton asfaltic BAD 22.4,
* 4 cm îmbrăcăminte asfaltică nouă ca strat de uzură din beton asfaltic BA16.

*- amenajare intersecții cu drumuri laterale*, pentru un număr de 5 drumuri publice, se vor realiza, pe o lungime L=20 m și lățime l=4 m, cu acostamente pe ambele părți ale carosabilului (2 buc. x 0,5 m) respectiv cu o structură similară cu cea prevăzută pentru *modernizării străzilor neasfaltate;*

*- amenajare parcare auto*, pe o suprafață S=1350 m, aferent străzii Cimitirului, din loc. Chieșd, se va realiza cu structură similar cu cea proiectată pentru *străzile neasfaltate;*

*- amenajare trotuare*, în lungime totală L=2500 m, aferent drumului comunal DC2, localitatea Sighetu Silvaniei, cu următoarea structură pietonală:

* 15 cm strat de fundație din balast,
* 12 cm strat de piatră spartă,
* 4 cm îmbrăcăminte din beton asfaltic BA8.

*- amenajare podețe de acces la gospodării*,în număr de 140 buc., în localitățile Chieșd și Sighetu Silvaniei aferent drumurilor comunale: DC2; DC3 și străzilor: Grajdului; Nelu Floari.

*- scurgerea apelor:*

- reparații șanțuri betonate existente, în lungime L= 750 m, aferent drumurilor comunale și străzilor propuse modernizării;

- amenajare șanțuri betonate (h=50 cm, b=40 cm, B= variabil), în lungime totală L= 8515 m și rigole triunghiulare betonate(h=30 cm), în lungime totală L= 840 m, pentru asigurarea scurgerii apelor meteorice de pe platforma drumurilor spre receptori, astfel:

* pe drumul comunal DC2, șanțuri pereate cu beton, în lungime L=1705 m;
* pe drumul comunal DC3, șanțuri pereate cu beton, în lungime L=4700 m;
* pe stradaNelu Floari *(loc.Chieșd)*, șanțuri pereate cu beton, în lungime L=945 m;
* pe stradaGrajdului *(loc. Chieșd),* șanțuri pereate cu beton, în lungime L=1030 m;
* pe stradaCimitir*(loc. Chieșd),* șanțuri pereate cu beton, în lungime L=135 m;
* pe stradaTigani – tronson 1*(loc. Chieșd)*, rigole triunghiulare L=250 m;
* pe stradaTigani – tronson 2*(loc. Chieșd)*, rigole triunghiulare L=250 m;
* pe stradaMaior – tronson 1*(loc. Chieșd)*, rigole triunghiulare L=160 m;
* pe stradaMaior – tronson 2*(loc. Chieșd)*, rigole triunghiulare L=180 m;

*- lucrări de înlocuire podețe existente cu podețe trasversale tubulare noi***,** în număr de 9 buc., pentru podețele cu diametrul mic, necorespunzător și insuficient scurgerii apelor, astfel:

* pe drumul comunalDC3 *(loc.* *Sighetu Silvaniei)*, se vor înlocui un număr de 5 buc. podețe existente cu altele noi, Dn800 mm, L=7,5 m, poziționate la:

- km: 0+225.00, coordonatele topografice Stereo 70: x(E)= 339385.5855; y(N)= 652897.6166;

- km: 0+ 948.00, coordonatele topografice Stereo 70: x(E)= 339718.0911; y(N)= 652461.7175;

- km: 1+ 140.00, coordonatele topografice Stereo 70: x(E)= 339856.6370; y(N)= 652597.6228;

- km: 1+ 412.00, coordonatele topografice Stereo 70: x(E)= 340011.7577; y(N)= 652817.5965;

- km: 2+895.00, coordonatele topografice Stereo 70: x(E)= 340769.9521; y(N)= 654087.0954;

* pe drumul comunal DC2 *(extravilan loc.* *Sighetu Silvaniei)*, se vor înlocui un număr de 2 buc. podețe existente cu altele noi, Dn 800 mm, L= 7,5 m, poziționate la:

-km: 1+704.00, coordonatele topografice Stereo 70: x(E)= 340035.0946; y(N)= 650843.6481;

-km: 1+ 930.00, coordonatele topografice Stereo 70: x(E)= 340116.6259; y(N)= 650651.9574;

* pe stradaGrajdului *(loc.Chieșd)*, se vor înlocui un număr de 2 buc. podețe existente cu altele noi, Dn800 mm, L=7,5 m, poziționate la:

- km: 0+ 520.00, coordonatele topografice Stereo 70: x(E)= 341098.8247; y(N)= 656877.0361;

- km: 0+ 570.00, coordonatele topografice Stereo 70: x(E)= 341109.7482; y(N)= 656918.1903;

*- amenajare podețe trasversale tubulare noi***,** în număr total de 3 buc., astfel:

* pe stradaNelu Florii*(loc.Chieșd)*, se vor realiza un număr de 2 buc. podețe tubulare transversale noi, Dn800 mm, L=7,5 m, poziționate la:

- km: 0+ 420.00, coordonatele topografice Stereo 70: x(E)= 339273.0003; y(N)= 656161.0162;

- km: 0+ 630.00, coordonatele topografice Stereo 70: x(E)= 339079.0143; y(N)= 656237.4336;

* pe stradaTigani –tronsonul 2*(loc.Chieșd)*, se va realiza un număr de 1 buc. podeț tubular transversal nou, Dn800 mm, L=7,5 m, poziționate la:

- km: 0+ 030.00, coordonatele topografice Stereo 70: x(E)= 339689.0169; y(N)= 655073.5856;

Înlocuirea podețe existente necorespunzătoare și amenajarea de podețe trasversale tubulare noi, vor asigura continuitatea scurgerii apelor meteorice, prin șanturi și rigole, spre receptorul V. Chieșd și un afluent necadastrat.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei si a biodiversităţii***:

La realizarea proiectului se vor utiliza următoarele resurse naturale: piatră spartă, balast, agregate minerale, nisipuri, pământ; și următoarele materiale: beton ciment, armătură, bitum, beton asfaltic, oțel beton, etc.

Aprovizionarea se va realiza treptat, evitându-se astfel stocarea de materii prime pe termen lung. Betonul se va aduce pe amplasament preparat și se va pune în operă. Pentru utilaje și mașinile de transport se va utiliza motorină ce va fi asigurată de la stațiile de distribuție din zonă;

**b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare.

În perioada de execuţie a proiectului si după realizarea proiectului vor rezulta deşeuri care, vor fi colectate selectiv si se vor valorifica/elimina numai prin operatori economici autorizați.

**b5)** ***poluarea si alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri si condiții pentru limitarea emisiilor în aer, apă precum si gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului, cât și după realizarea lui.*

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;

***Măsuri pentru protecția factorului de mediu aer:***

* folosirea de utilaje moderne, dotate cu motoare ale căror emisii să respecte prevederile legislaţiei în vigoare;
* reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor;
* verificarea vehiculelor care transportă materiale, pentru evitarea răspândirii acestora în afara arealului de construcţie;
* diminuarea la minimum a înălţimii de descărcare a materialelor care pot genera emisii de particule;
* curăţarea roţilor vehiculelor la ieşirea din şantier pe drumurile publice;
* oprirea motoarelor utilajelor în perioadele în care nu sunt implicate în activitate;
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cât mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* autovehiculele și utilajele folosite pentru executarea lucrărilor vor respecta condițiile impuse prin verificări tehnice periodice;
* întreținerea curățeniei la locurile de muncă pentru prevenirea formării de pulberi;

***Măsuri pentru protecția factorului de mediu sol si subsol:***

* dimensionarea lucrărilor la suprafața strict necesară;
* delimitarea strictă a culoarului de lucru;
* colectarea selectivă şi depozitarea temporară a deşeurilor generate pe amplasament, în interiorul perimetrului de lucru, în zone special amenajate în cadrul şantierului;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăţa zona afectată, iar pământul contaminat va fi excavat şi preluat pentru depozitare, tratare sau eliminare de către firme autorizate;
* întreţinerea si repararea utilajelor și mijloacelor de transport se va efectua numai la unități specializate în domeniu;
* depozitarea materialelor de construcții sau a materialului excavat se va face în zonă special amenajate pe amplasament;
* alimentarea cu carburanți a mijloacelor de transport se va face de la stații de distribuție carburanți autorizate, iar pentru utilaje alimentarea se va face numai cu respectarea normelor de protecția a mediului;
* antreprenorul trebuie să asigure pe amplasament material absorbant pentru a putea interveni în cel mai scurt timp posibil în cazul în care s-ar produce poluări accidentale;
* protejarea terenurilor învecinate prin interzicerea depozitării materialelor de orice fel;
* se vor utiliza numai drumurile desemnate pentru transport materiale;

***Măsuri pentru protecția factorului de mediu apă de suprafață si subterană:***

* proiectul nu este generator de ape uzate. Apele pluviale se vor deversa în sistemul existent de preluare și colectare pentru ape pluviale.
* proiectul nu prevede instalații de epurare sau preepurare;
* depozitarea materialelor utilizate în construcţii în spaţii special amenajate;
* manipularea şi utilizarea materialelor de construcţii astfel încât să se evite antrenarea acestora de apele de precipitaţii;
* aplicarea în caz de necesitate, a tuturor măsurilor de prevenire şi combatere a poluării accidentale, conform prevederilor legislaţiei în vigoare;
* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* se va respecta strict proiectul de execuție aprobat;
* monitorizarea și verificarea periodică a stării tehnice a utilajelor, echipamentelor și a mijloacelor de transport și păstrarea acestora în condiții bune de funcționare;
* utilajele și vehiculele nu se vor spăla pe amplasament;

***Măsuri pentru protecția așezărilor umane:***

* nu sunt prevăzute lucrări, dotări pentru protecția așezărilor umane.
* Delungul traseului străzii cuprinse în proiect, nu există monumente istorice și de arhitectură, zone de interes tradițional, diverse așezaminte de importanșă patrimonială, care să fie afectate prin lucrările propuse, și/sau care necesită protecție;
* în scopul protejării așezărilor umane și a altor obiective de interes public se vor avea în vedere și următoarele:
  + nu se va interveni în interiorul unor obiective protejate;
  + în timpul execuției, constructorul va respecta curățenia şi normele privind protecția şi igiena muncii în construcții astfel încât să nu aducă prejudicii zonei limitrofe, cadrului natural, mediului şi ecosistemelor;

***Măsuri împotriva zgomotului si vibrațiilor:***

* folosirea de utilaje care să nu conducă în funcţionare, la depăşirea nivelului de zgomot şi vibraţii admis de normativele în vigoare;
* impactul direct al zgomotului şi vibraţiilor va fi redus, temporar, pe termen scurt pe perioada de execuţie a proiectului de construcţii;
* interzicerea în zonă a circulaţiei unor categorii de vehicule în intervalele orare în care se înregistrează un nivel al indicatorilor de zgomot peste limitele admise;
* sursele de zgomot și vibrații specifice care se manifestă în timpul execuției lucrării vor dispărea odată cu închiderea șantierului;
* întreținerea și funcționarea la parametrii normali ai mijloacelor de transport, utilajelor de construcție, precum și verificarea periodică a stării de funcționare a acestora, astfel încât să fie atenuat impactul sonor;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;

***Lucrări de organizare de șantier***:

Lucrările necesare organizării de șantier presupun amenajarea unor suprafețe de teren, în vederea unei bune desfășurări a activității de execuție. Executantul împreună cu responsabilul din partea beneficiarului vor stabili o locație pentru depozitarea materialelor de execuție a lucrărilor.

Lucrările necesare organizării de șantier nu constituie surse de poluare pentru mediul înconjurător astfel ca impactul asupra mediului se considera minim, temporar și după realizarea investiției avându-se grijă ca să se redea terenul neutilizat, neocupat la starea inițială.

Depozitarea materialelor în șantier se va realiza ordonat, evitându-se deteriorarea și deprecierea lor înainte de punerea în operă. Se va asigura împrejmuirea șantierului precum și păstrarea curățeniei în șantier. Intrarea și ieșirea autocamioanelor cu materiale de pe șantier se va face în condiții de curățenie pentru a nu afecta curățenia drumurilor publice din imediata vecinătate a șantierului.

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât si pe timpul funcționării construcției.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 6 din 04.10.2022 emis de Primăria Comunei Chieșd, terenul este situat atât în intravilanul cât și în extravilanul localităților, fiind în administrarea Comunei Chieșd, conform extraselor de carte funciară și nu este inclus în lista monumentelor istorice sau ale naturii ori în zona de protecție a acestora.

Se propune modernizarea și sistematizarea unor străzi și drumuri comunale, pe o lungime de 9090 m, prin realizarea de lărgiri, șanțuri betonate, podețe, spații verzi și trotuare iar pe unele străzi și sectoare de drum realizarea de structuri rutiere noi.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

d2) natura impactului: - *redusă, pe perioada de execuţie și funcţionare.*

d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: *nu este cazul;*

d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II.** Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

Localizarea proiectului:

**Amplasament:** drumurile comunale DC2 și DC3 și cele 7 străzi/tronsoane de străzi propuse modernizării sunt situat în intravilanul și extravilanul comunei Chieșd, localitățile: Chieșd, Sighetu Silvaniei, Colonia Sighet Silvaniei, din județul Sălaj și aparținând domeniul public al comunei, pe cursul de apă: v. Chieșd (cod cadastral: II-2.020.03.00.00.0), b.h. Someș – Crasna.

**Corp de apă de suprafață:** RORW2.2.20\_B1, Maja și afluenți.

**Corp de apă subteran:** adâncime, ROCR08, Arad-Oradea-Satu Mare;

Proiectul propune modernizarea infrastructurii rutiere de interes local, degradată și neconformă a drumurilor comunale DC2 și DC3 și unui număr de 7 străzi/tronsoane de străzi în comuna Chieșd, localitățile Chieșd , Sighetu Silvaniei și Colonia Sighet Silvaniei, pe traseul actual al acestora, prin realizarea unei structuri rutiere noi, amenajare accese la gospodării și trotuare, asigurării confortului și creșterea siguranței rutiere, scăderea timpului de parcurs spre drumul național DN 1F și drumurile județene DJ196 și DJ108F, stimularea dezvoltării economice și sociale durabile a zonei, asigurarea scurgerii apelor meteorice spre receptorul natural v. Chieșd.

- în conformitate cu decizia: *pentru proiectul propus nu este necesară elaborarea Studiului de Evaluare a Impactului asupra Corpurilor de Apă*, decizie eliberată de către SGA Sălaj, nr. 59/05.12.2022 înregistrată la APM Sălaj cu nr. 8809/05.12.2022, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr. SJ-00 din 00.00.2022,*** eliberat de ***Sistemul de Gospodărire a Apelor Sălaj***:
* Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
* Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
* Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
* Se va respecta regimul restricționat de folosire a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2
* Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
* Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
* Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
* Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.
* La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
* În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
* Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.
* Recepția lucrărilor se va face în prezența delegatului Sistemului de Gospodărire a Apelor Sălaj.
* La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.

***Caracteristicile proiectului si/sau condiţiile de realizare a proiectului:***

* Respectarea condiţiilor din ***Avizul de gospodărire a apelor nr. SJ-00 din 00.00.2022,*** eliberat de ***Sistemul de Gospodărire a Apelor Sălaj***.
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, cu modificările ulterioare, privind regimul deșeurilor.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György